cyanic-selkie/wikianc huggingface dataset:
আর্জেন্টিনা জাতীয় ফুটবল দলের ইতিহাস
দীর্ঘ অণুপস্থিতি (১৯৩৪–১৯৫৪)
১৯৩৮ থেকে ১৯৫৪ সাল পর্যন্ত তিনটি বিশ্বকাপ অনুষ্ঠিত হয়। তবে বিভিন্ন কারণে আর্জেন্টিনা বিশ্বকাপে অংশগ্রহণ করেনি। ১৯৩৮ ফিফা বিশ্বকাপ অনুষ্ঠিত হয় ফ্রান্সে। টানা দ্বিতীয়বার ইউরোপে বিশ্বকাপ অনুষ্ঠিত হবার ফলে এ প্রতিযোগিতায় অংশগ্রহণ না করার সিদ্ধান্ত নেয় আর্জেন্টিনা এবং উরুগুয়ে। প্রতিযোগিতায় বিজয়ী হয় ইতালি, যা ছিল তাদের দ্বিতীয় শিরোপা। এরপর দ্বিতীয় বিশ্বযুদ্ধের কারণে কয়েক বছর বিশ্বকাপ বন্ধ ছিল। বিশ্বযুদ্ধের পর প্রথম বিশ্বকাপ অনুষ্ঠিত হয় ১৯৫০ সালে ব্রাজিলে। কিন্তু ব্রাজিলীয় ফুটবল সংস্থার সাথে দ্বন্দ্ব্বের কারণে এই বিশ্বকাপে অংশগ্রহণ করেনি আর্জেন্টিনা। এরপর ১৯৫৪ সুইজারল্যান্ড বিশ্বকাপেও অংশগ্রহণ করতে অনিচ্ছা প্রকাশ করে তারা। টানা তিনটি বিশ্বকাপে অংশগ্রহণ না করলেও এই সময়ের মধ্য আর্জেন্টিনা ১৯৩৭, ১৯৪১, ১৯৪৫, ১৯৪৬, ১৯৪৭, ১৯৫৫ ও ১৯৫৭ সালে দক্ষিণ আমেরিকান চ্যাম্পিয়নশীপের শিরোপা জেতে।
সুইডেন ডিজাস্টার – দ্রুত পরিবর্তন
২৪ বছর পর ১৯৫৮ সুইডেন বিশ্বকাপে অংশগ্রহণ করে আর্জেন্টিনা। ম্যাশিও, অ্যাঞ্জিলিলো এবং সিভরির মত খেলোয়াড়রা অণুপস্থিত থাকলেও, দলটি অ্যামাদিও ক্যারিজো, পেদ্রো দেলাচা, হোসে র‍্যামোস দেলগ্যাদো, অরেস্তে করবাতা, অ্যাঞ্জেল লাব্রুনা এবং হোসে স্যানফিলিপোর মত খেলোয়াড়দের নিয়ে গঠিত হয়েছিল। কিন্তু ইউরোপীয় দলগুলোর মুখোমুখি হওয়ার অভিজ্ঞতা কম থাকায় চরম দূর্ভোগ পোহাতে হয় তাদের। বিশ্বকাপে তাদের প্রথম খেলায় তারা পশ্চিম জার্মানির বিপক্ষে ৩–১ ব্যবধানে পরাজিত হয়। দ্বিতীয় খেলায় উত্তর আয়ারল্যান্ডকে হারালেও, তৃতীয় খেলায় চেকস্লোভাকিয়ার বিপক্ষে ৬–১ ব্যবধানে পরাজিত হয় তারা, যা ছিল বিশ্বকাপে কোন দলের সর্বোচ্চ ব্যবধানে পরাজয়। ফলে আর্জেন্টিনা প্রতিযোগিতা থেকে বাদ পড়ে যায়। বিশ্বকাপে আর্জেন্টিনার এই ঘটনা ‘‘এল দিজাস্ট্রে দি সুইসিয়া (দ্য সুইডেন ডিজাস্টার)’’ নামে পরিচিত। দলটি যখন বিশ্বকাপ থেকে ফিরে বুয়েনোস আইরেসে পৌছায়, তখন এজিজা আন্তর্জাতিক বিমানবন্দরে প্রায় ১০,০০০ মানুষ তাদেরকে অপমান করার আশায় ছিল।
সুইডেন ডিজাস্টারের পর আর্জেন্টিনা প্রথম অফিসিয়াল প্রতিযোগিতায় অংশগ্রহণ করে ১৯৫৯ সালে, কোপা আমেরিকার নতুন সংস্করনে। তারা এই প্রতিযোগিতায় বিজয়ী হয়। এটি ছিল তাদের দ্বাদশ শিরোপা। তারা চিলিকে ৬–১ ব্যবধানে, বলিভিয়াকে ২–১ ব্যবধানে, পেরু ও প্যারাগুয়েকে ৩–১ ব্যবধানে, উরুগুয়েকে ৪–১ ব্যবধানে হারায় এবং ব্রাজিলের বিপক্ষে ১–১ গোলে ড্র করে প্রতিযোগিতায় অপরাজেয় হিসেবে শিরোপা জেতে। এরপর ১৯৯১ সাল পর্যন্ত আর কোন কোপা আমেরিকা শিরোপা জিততে পারেনি আর্জেন্টিনা।
১৯৬০ সালে আর্জেন্টিনা প্রথম প্যানআমেরিকান চ্যাম্পিয়নশীপ জেতে। ছয়টি খেলার চারটিতে জয় লাভ করে নয় পয়েন্ট নিয়ে এই শিরোপা জেতে তারা।
১৯৬২–১৯৭৪
১৯৬২ বিশ্বকাপ আর্জেন্টিনার ভাল যায়নি। চিলিতে অনুষ্ঠিত এই বিশ্বকাপ ছিল ফিফা আয়োজিত ৭ম বিশ্বকাপ। প্রথম পর্বের প্রথম খেলায় বুলগেরিয়াকে ১–০ ব্যবধানে পরাজিত করে আর্জেন্টিনা। দ্বিতীয় খেলায় ইংল্যান্ডের বিপক্ষে ৩–১ ব্যবধানে পরাজয় এবং শেষ খেলায় হাঙ্গেরির সাথে ড্র করায় প্রথম পর্বে তিন পয়েন্ট অর্জন করে তারা। অপরদিকে, ইংল্যান্ডও তিন পয়েন্ট অর্জন করে, কিন্তু গোল ব্যবধানে পিছিয়ে থাকায় প্রতিযোগিতা থেকে বিদায় নিতে হয় আর্জেন্টিনাকে।
১৯৬৩ সালে, কোপা আমেরিকায় আর্জেন্টিনা তৃতীয় স্থান অর্জন করে। প্রতিযোগিতায় তারা ব্রাজিল, ইকুয়েডর ও কলম্বিয়াকে হারালেও, বলিভিয়া এবং পেরুর বিপক্ষে পরাজিত হয়।
১৯৬৬ ইংল্যান্ড বিশ্বকাপে আর্জেন্টিনা অংশগ্রহণ করে। প্রতিযোগিতার প্রথম পর্ব তারা অপরাজেয়ভাবে অতিক্রম করে। প্রথম খেলায় স্পেনকে ২–১ ব্যবধানে পরাজিত করে তারা। খেলায় আর্জেন্টিনার পক্ষে জোড়া গোল করেন লুইস আর্তাইম। দ্বিতীয় খেলায় পশ্চিম জার্মানির বিপক্ষে গোলশূন্য ড্র করে আর্জেন্টিনা। তৃতীয় খেলায়, সুইজারল্যান্ডের বিপক্ষে লুইস আর্তাইম ও এর্মিন্দো ওনেগার গোলে ২–০ ব্যবধানে জয় লাভ করে তারা। কোয়ার্টার ফাইনালে ইংল্যান্ডের বিপক্ষে ১–০ ব্যবধানে হেরে প্রতিযোগিতা থেকে ছিটকে পড়ে আর্জেন্টিনা।
১৯৬৭ থেকে ১৯৬৯ সালের মধ্যে চারবার দলের কোচ পরিবর্তন করে আর্জেন্টিনীয় ফুটবল সংস্থা। এই সময়ের মধ্যে আর্জেন্টিনা অনেকগুলো প্রীতি খেলায় অংশগ্রহণ করে। যার মধ্যে অধিকাংশই ছিল দক্ষিণ আমেরিকার দলগুলোর বিপক্ষে। এছাড়া এই সময়ে আর্জেন্টিনা লিপতন কাপ শিরোপাও জেতে।
১৯৬৯ সালে, আর্জেন্টিনা কোচ পেদেরনেরার অধীনে ১৯৭০ বিশ্বকাপের বাছাইপর্বে অংশগ্রহণ করে। কিন্তু তারা বাছাইপর্ব টপকাতে সমর্থ হয়নি। আর্জেন্টিনার ফুটবলের ইতিহাসে এই প্রথম কোন বিশ্বকাপের বাছাইপর্ব পার হতে অপারগ হয় তারা। ফলে পেদেরনেরাকে হটিয়ে কোচের দায়িত্ব দেওয়া হয় হুয়ান হোসে পিজুতিকে। তিনি তিন বছর কোচের দায়িত্ব পালন করেন। এ সময় আর্জেন্টিনা দক্ষিণ আমেরিকার দলগুলোর বিপক্ষে কিছু প্রীতি খেলায় জয় লাভ করে, যার মধ্যে রয়েছে ১৯৭১ সালের রোকা কাপ শিরোপা। ১৯৭২ সালে, ব্রাজিল ইন্ডিপেনডেন্স কাপ খেলার জন্য আর্জেন্টিনাকে আমন্ত্রন জানানো হয়, কিন্তু সেখানে আর্জেন্টিনা ভাল ফলাফল অর্জন করতে ব্যর্থ হয়। ইন্ডিপেনডেন্স কাপের পর পিজুতিকে সরিয়ে দলের কোচ হিসেবে ওমর সিভরিকে নিয়োগ দেয় আর্জেন্টিনীয় ফুটবল সংস্থা।
১৯৭৪ বিশ্বকাপের বাছাইপর্ব শুরু হয় ১৯৭৩ সালে। বাছাইপর্ব সফলভাবে টকপাতে সমর্থ হয় আর্জেন্টিনা। আর্জেন্টিনাকে বিশ্বকাপের মূলপর্বে স্থান করিয়ে দেওয়ার পর কোচের দায়িত্ব থেকে অব্যহতি নেন সিভরি। মূলপর্বে পোল্যান্ড, ইতালি এবং হাইতির সাথে গ্রুপ ভাগাভাগি করে আর্জেন্টিনা। পোল্যান্ডের বিপক্ষে হার (৩–২), ইতালির বিপক্ষে ড্র (১–১) এবং হাইতির বিপক্ষে জয় লাভ (৪–১) করে দ্বিতীয় পর্বের টিকিট পায় তারা। দ্বিতীয় পর্বে গ্রুপ এ থেকে নেদারল্যান্ডস ও ব্রাজিলের বিপক্ষে হার এবং পূর্ব জার্মানির সাথে ড্র করে প্রতিযোগিতা থেকে বিদায় নিতে হয় তাদের। প্রতিযোগিতায় ছয়টি খেলার মাত্র একটিতেই জয় পায় আর্জেন্টিনা।
মেনত্তি যুগ: আধিপত্যের সূচনা
বিশ্বকাপের ব্যর্থতা ফুটবল সংস্থাকে আর্জেন্টিনীয় ফুটবলে পরিবর্তন আনতে বাধ্য করে। ১৯৭৪ সালে আর্জেন্টিনীয় ফুটবল সংস্থার প্রেসিডেন্ট হিসেবে দায়িত্ব নেন দেভিদ ব্র্যাকুতো। তিনি সিজার লুইস মেনত্তিকে কোচ হওয়ার জন্য আমন্ত্রন জানান। মেনত্তি কিছু শর্তের বিনিময়ে কোচ হওয়ার জন্য রাজি হন। তার শর্তের মধ্যে একটি হল, পঁচিশ বছরের কম বয়সি কোন খেলোয়ারকে বিদেশী কোন ক্লাবে বিক্রয় করা যাবেনা।
১৯৭৪ সালের ১২ অক্টোবর, স্পেনের বিপক্ষে একটি প্রীতি খেলায় কোচ হিসেবে অভিষেক হয় মেনত্তির। ১৯৭৮ সালে প্রথমবারের মত বিশ্বকাপ আয়োজনের সুযোগ পায় আর্জেন্টিনা। বিশ্বকাপের জন্য লম্বা প্রস্তুতি নিতে শুরু করে তারা। ১৯৭৫ থেকে ১৯৭৭ সালের মধ্যে তেত্রিশটি প্রীতি খেলায় অংশগ্রহণ করে তারা। ১৯৭৭ সালে, হাঙ্গেরির বিপক্ষে খেলায় আর্জেন্টিনা দলের হয়ে মাত্র ১৬ বছর বয়সে দিয়েগো মারাদোনার অভিষেক হয়। খেলায় আর্জেন্টিনা ৫–১ ব্যবধানে জয় লাভ করে।
আর্জেন্টিনা বিশ্বকাপের প্রস্তুতির শেষ অংশ শুরু করে। তারা দক্ষিণ আমেরিকান এবং ইউরোপীয় বিভিন্ন দলের বিপক্ষে প্রীতি খেলায় অংশগ্রহণ করে। যদিও মারাদোনাকে দলের অন্যতম সেরা খেলোয়াড় বলা হচ্ছিল, মেনত্তি তাকে প্রতিযোগিতার চূড়ান্ত তালিকায় রাখেননি।
২ জুন ১৯৭৮, বিশ্বকাপে আর্জেন্টিনার প্রথম খেলায় লুকে এবং বার্তোনির গোলে হাঙ্গেরির বিপক্ষে ২–১ ব্যবধানে জয় লাভ করে তারা। দ্বিতীয় খেলায় ফ্রান্সের বিপক্ষেও ২–১ ব্যবধানে জয় লাভ করে দ্বিতীয় পর্বের টিকিট নিশ্চিত করে আর্জেন্টিনা। তৃতীয় খেলায় ইতালির বিপক্ষে ১–০ ব্যবধানে হেরে গ্রুপ এ থেকে দ্বিতীয় অবস্থান অর্জন করে দ্বিতীয় পর্বে পৌছায় তারা। দ্বিতীয় পর্বে ব্রাজিল, পোল্যান্ড এবং পেরুর সাথে গ্রুপ ভাগাভাগি করে আর্জেন্টিনা। দ্বিতীয় পর্বের প্রথম খেলায় মারিও কেম্পেসের জোড়া গোলে পোল্যান্ডকে ২–০ ব্যবধানে হারায় আর্জেন্টিনা। ব্রাজিলের বিপক্ষে ড্র এবং পেরুকে ৬–০ ব্যবধানে হারিয়ে ফাইনালে পৌছায় মেনত্তির শিষ্যরা। ১৯৭৮ সালের ২৫ জুন, ইস্ত্যাদিও মনুমেন্তালে নেদারল্যান্ডসের বিপক্ষে বিশ্বকাপের ফাইনালে মুখোমুখি হয় আর্জেন্টিনা। খেলার ৩৮তম মিনিটে দলকে এগিয়ে নিয়ে যান মারিও কেম্পেস। ৮২তম মিনিটে নানিঙ্গার গোলে সমতায় ফেরে নেদারল্যান্ডস। খেলা গড়ায় অতিরিক্ত সময়ে। ১০৪তম মিনিটে কেম্পেস খেলায় তার দ্বিতীয় গোল করলে আবারও এগিয়ে যায় আর্জেন্টিনা। এরপর ১১৫তম মিনিটে বার্তোনির গোলে ৩–১ ব্যবধানের জয় নিশ্চিত করে তারা। আর্জেন্টিনা তাদের প্রথম বিশ্বকাপ শিরোপা জেতে। ৬ গোল নিয়ে প্রতিযোগিতার সর্বোচ্চ গোলদাতা হন মারিও কেম্পেস।
বিশ্বকাপে সফলতার পর মেনত্তি কোচ হিসেবে তার দায়িত্ব চালিয়ে যান। ১৯৭৯ কোপা আমেরিকার প্রস্তুতি হিসেবে আর্জেন্টিনা কিছু প্রীতি খেলায় অংশগ্রহণ করে। এসময় আর্জেন্টিনার সিনিয়র দলের হয়ে স্কটল্যান্ডের বিপক্ষে প্রথম গোল করেন দিয়েগো মারাদোনা। খেলায় আর্জেন্টিনা ৩–১ ব্যবধানে জয় লাভ করে। আর্জেন্টিনা ১৯৭৯ কোপা আমেরিকায় ব্রাজিল ও বলিভিয়ার সাথে গ্রুপ ভাগাভাগি করে। উভয় দলের বিপক্ষেই আর্জেন্টিনা ২–১ ব্যবধানে পরাজিত হয়। বলিভিয়ার বিপক্ষে দ্বিতীয় খেলায় তারা ৩–০ ব্যবধানে জয় লাভ করে এবং ব্রাজিলের বিপক্ষে খেলাটি ২–২ সমতায় শেষ হয়। ফলে আর্জেন্টিনাকে প্রতিযোগিতা থেকে বিদায় নিতে হয়।
১৯৭৯ সালে ফিফা বিশ্ব যুব চ্যাম্পিয়নশীপেও মেনত্তির অধীনে অংশগ্রহণ করে আর্জেন্টিনা। দিয়েগো মারাদোনা এবং র‍্যামন দিয়াজের নেতৃত্বে শিরোপা জেতে তারা। এটিই ছিল জাতীয় দলের হয়ে দিয়েগো মারাদোনার প্রথম অফিসিয়াল প্রতিযোগিতা।
ডিফেন্ডিং চ্যাম্পিয়ন হিসেবে ১৯৮২ বিশ্বকাপের জন্য কোন বাছাইপর্বে অংশগ্রহণ করতে হয়নি আর্জেন্টিনাকে। তাই তারা বিশ্বকাপের প্রস্তুতি হিসেবে কিছু প্রীতি খেলায় অংশগ্রহণ করে। ১৯৮২ বিশ্বকাপে অংশগ্রহণ করতে তারা স্পেনে পৌছায়। এবারের স্কোয়াড ১৯৭৮ এর স্কোয়াডের উপর ভিত্তি করেই সাজানো হয়, শুধুমাত্র নতুন হিসেবে ছিলেন দিয়েগো মারাদোনা এবং র‍্যামন দিয়াজ। প্রথম খেলায় ক্যাম্প ন্যু-তে বেলজিয়ামের বিপক্ষে ৩–১ ব্যবধানে পরাজিত হয় আর্জেন্টিনা। কিন্তু পরের দুই খেলায় ঘুরে দাড়ায় তারা। তারা হাঙ্গেরির বিপক্ষে ৪–১ এবং এল সালভাদোরের বিপক্ষে ২–০ ব্যবধানে জয় লাভ করে দ্বিতীয় পর্বে পৌছায়। দ্বিতীয় পর্বে তারা ব্রাজিল ও ইতালির সাথে গ্রুপ ভাগাভাগি করে এবং উভয় দলের বিপক্ষেই পরাজিত হয়ে প্রতিযোগিতা থেকে ছিটকে পড়ে। পুরো প্রতিযোগিতায় মারাদোনা তার দক্ষতা দেখাতে ব্যর্থ হন।
বিশ্বকাপের ব্যর্থতার কারণে মেনত্তি দলের কোচের দায়িত্ব থেকে অব্যহতি নেন। ব্যর্থতা সত্ত্বেও মেনত্তির অধীনে দুইটি আন্তর্জাতিক শিরোপা জেতে আর্জেন্টিনা।
মারাদোনা যুগ: ১৯৮৬ ও ১৯৯০ বিশ্বকাপ
মেনত্তির প্রস্থানের পর আর্জেন্টিনার কোচের দায়িত্ব নেন কার্লোস বিলার্দো। ১৯৮৩ সালের মে মাসে চিলির বিপক্ষে খেলায় কোচ হিসেবে বিলার্দোর অভিষেক হয়। খেলাটি ২–২ সমতায় শেষ হয়। কোচ হিসেবে বিলার্দোর প্রথম অফিসিয়াল প্রতিযোগিতা ছিল ১৯৮৩ কোপা আমেরিকা। প্রতিযোগিতায় আর্জেন্টিনা তিনটি খেলায় ড্র করে (দুইটি ইকুয়েডরের বিপক্ষে এবং একটি ব্রাজিলের বিপক্ষে) এবং ব্রাজিলের বিপক্ষে একটি খেলায় ১–০ ব্যবধানে জয় লাভ করে। ফলে আর্জেন্টিনাকে প্রতিযোগিতা থেকে বিদায় নিতে হয়।
কোপা আমেরিকার পর আর্জেন্টিনা দল নেহরু কাপে অংশগ্রহণ করার জন্য কলকাতা ভ্রমণ করে। এরপর ১৯৮৬ মেক্সিকো বিশ্বকাপের বাছাইপর্বের আগে তারা একটানা কিছু প্রীতি খেলায় অংশগ্রহণ করে। ১৯৮৫ সালের মে মাসে, বিশ্বকাপ বাছাইপর্বের প্রথম খেলায় ভেনেজুয়েলার বিপক্ষে ৩–২ ব্যবধানে জয় লাভ করলেও, বিশ্বকাপ বাছাইপর্ব টপকাতে অনেক দূর্ভোগ পোহাতে হয় বিলার্দোর শিষ্যদের। দলের দূরবস্থার জন্য আর্জেন্টিনীয় গণমাধ্যম বিলার্দোকে দায়ী করে। কিছু সাংবাদিক আর্জেন্টিনার ঐতিহাসিক ছোট ছোট পাস এবং ড্রিবলিং-এর বৈশিষ্ট্য ত্যাগ করে দলকে ডিফেন্সিভ কৌশলে খেলানোর অভিযোগ করেন। আর্জেন্টিনার সবচেয়ে জনপ্রিয় সংবাদপত্র ক্ল্যারিন কোচের একটি শক্তিশালী প্রতিপক্ষ ছিল। বিলার্দো দাবী করেন, ক্ল্যারিন আর্জেন্টিনীয় ফুটবল সংস্থার প্রেসিডেন্ট জুলিও গ্রোন্দোনার কাছে কোচকে বরখাস্ত করার দাবী জানিয়েছে।
আর্জেন্টিনা দিয়েগো মারাদোনার জন্য অনেক আশা নিয়ে ১৯৮৬ বিশ্বকাপে অংশগ্রহণ করে। তারা ইতালি, বুলগেরিয়া এবং দক্ষিণ কোরিয়ার সাথে গ্রুপ ভাগাভাগি করে। প্রথম খেলায় দক্ষিণ কোরিয়ার বিপক্ষে ৩–১ ব্যবধানের সহজ জয় তুলে নেয় বিলার্দো শিষ্যরা। দ্বিতীয় খেলায় তারা কঠিন প্রতিপক্ষ ইতালির মুখোমুখি হয়। খেলাটি ১–১ সমতায় শেষ হয়। তৃতীয় খেলায় বুলগেরিয়ার বিপক্ষে ২–০ ব্যবধানে জয় লাভ করে তারা। রাউন্ড অব ১৬-তে আর্জেন্টিনা প্রতিপক্ষ হিসেবে পায় দক্ষিণ আমেরিকান প্রতিদ্বন্দ্ব্বী উরুগুয়েকে। খেলায় আর্জেন্টিনা ১–০ ব্যবধানে জয় লাভ করে। কোয়ার্টার ফাইনালে আর্জেন্টিনা মুখোমুখি হয় ইংল্যান্ডের। খেলার প্রথমার্ধ গোলশূন্যভাবে শেষ হয়। দ্বিতীয়ার্ধ শুরুর ছয় মিনিট পর মারাদোনা একটি গোল করে দলকে এগিয়ে নিয়ে যান। তবে গোলটি তিনি করেন হাত দিয়ে। পরবর্তীতে তিনি এর নাম দেন, ‘‘La mano de Dios’’ (ঈশ্বরের হাত)। এই গোলের ঠিক চার মিনিট পর তিনি আরও একটি গোল করে ব্যবধান দ্বিগুন করেন। এই গোলটি ‘‘শতাব্দির সেরা গোল’’ হিসেবে খ্যাত। মারাদোনা পুরোপুরি একক নৈপূন্যে পাঁচজন ইংরেজ মাঝমাঠের খেলোয়াড়কে কাটিয়ে এবং গোলরক্ষকে বোকা বানিয়ে গোলটি করেছিলেন। আর্জেন্টিনা খেলায় ২–১ ব্যবধানে জয় লাভ করে।
সেমিফাইনালে মারাদোনার জোড়া গোলে বেলজিয়ামের বিপক্ষে ২–০ ব্যবধানে জয় লাভ করে আর্জেন্টিনা। ফাইনালে জার্মানির বিপক্ষে শাসরুদ্ধকর খেলায় ৩–২ ব্যবধানে জয় লাভ করে তারা। এটি ছিল তাদের দ্বিতীয় বিশ্বকাপ শিরোপা। বিশ্বকাপে ছয়টি খেলার পাঁচটিতে জয় লাভ করে আর্জেন্টিনা এবং দূর্দান্ত নৈপূন্য প্রদর্শন করেন দিয়েগো মারাদোনা। তিনি পাঁচ গোল করে প্রতিযোগিতায় আর্জেন্টিনার সর্বোচ্চ গোলদাতা হন। তাকে প্রতিযোগিতার সেরা খেলোয়াড় নির্বাচিত করা হয় এবং স্বর্ণজুতা পুরস্কার দেওয়া হয়।
বিশ্বকাপের পর থেকে ১৯৮৭ সালের আগ পর্যন্ত আর্জেন্টিনা কোন খেলায় অংশগ্রহণ করেনি। এরপর তারা অংশগ্রহণ করে ১৯৮৭ কোপা আমেরিকায়। প্রথম খেলায় তারা পেরুর মুখোমুখি হয়। খেলাটি ১–১ সমতায় শেষ হয়। দ্বিতীয় খেলায় ইকুয়েডরকে ৩–০ ব্যবধানে হারায় তারা। দ্বিতীয় পর্বে উরুগুয়ের বিপক্ষে ১–০ ব্যবধানে হেরে প্রতিযোগিতা থেকে বিদায় নেয় আর্জেন্টিনা।
কোপা আমেরিকা শেষে অস্ট্রেলিয়া ভ্রমণ করে আর্জেন্টিনা। কিন্তু সেখানে তারা ভাল ফলাফল অর্জন করতে পারেনি। অস্ট্রেলিয়া থেকে ফিরে ১৯৮৯ কোপা আমেরিকার প্রস্তুতি নিতে শুরু করে আর্জেন্টিনা। কোপা আমেরিকার প্রথম পর্বে তারা চিলি ও উরুগুয়েকে ১–০ ব্যবধানে হারায় এবং ইকুয়েডর ও বলিভিয়ার বিপক্ষে গোলশূন্য ড্র করে। দ্বিতীয় পর্বে উরুগুয়ে এবং ব্রাজিল উভয়ের বিপক্ষেই ২–০ ব্যবধানে পরাজিত হয় আর্জেন্টিনা। কেবলমাত্র প্যারাগুয়ের বিপক্ষে গোলশূন্য ড্র করে তারা। ফলে তাদেরকে প্রতিযোগিতা থেকে বিদায় নিতে হয়।
১৯৯০ বিশ্বকাপের জন্য আর্জেন্টিনাকে কোন বাছাইপর্বে অংশগ্রহণ করতে হয়নি। বিশ্বকাপে ক্যামেরুনের বিপক্ষে প্রথম খেলায় ১–০ ব্যবধানে পরাজিত হয় তারা। এই ফলাফল আর্জেন্টিনাকে বিস্মিত করে। তাদের দ্বিতীয় খেলায় সোভিয়েত ইউনিয়নের বিপক্ষে তারা ২–০ ব্যবধানে জয় লাভ করে। তৃতীয় খেলায় তারা রোমানিয়ার বিপক্ষে ১–১ গোলে ড্র করে দ্বিতীয় পর্বে খেলার সুযোগ পায়। দ্বিতীয় পর্বে আর্জেন্টিনা প্রতিপক্ষ হিসেবে পায় ব্রাজিলকে। খেলায় আর্জেন্টিনা ১–০ ব্যবধানে জয় লাভ করে। কোয়ার্টার ফাইনালে যুগোস্ল্যাভিয়ার বিপক্ষে পেনাল্টিতে জয় পায় আর্জেন্টিনা। সেমিফাইনালে ইতালির মুখোমুখি হয় আর্জেন্টিনা। খেলার নব্বই মিনিট ১–১ সমতায় শেষ হলে, খেলা গড়ায় অতিরিক্ত সময়ে। অতিরিক্ত সময়ে কোনও দলই গোল করতে না পারায় খেলা গড়ায় পেনাল্টি শুটআউটে। পেনাল্টিতে জয় লাভ করে ফাইনালে পৌছায় আর্জেন্টিনা। টানা দ্বিতীয়বারের মত বিশ্বকাপের ফাইনালে মুখোমুখি হয় আর্জেন্টিনা ও জার্মানি। ফাইনালে বিতর্কিত পেনাল্টি থেকে খেলার একমাত্র গোলটি করেন জার্মানির আন্দ্রেস ব্রেহমি। শিরোপার খুব কাছে এসেও তা হাতছাড়া হয়ে যায় আর্জেন্টিনার। ১৯৯০ বিশ্বকাপে আর্জেন্টিনা চার বছর আগের সেই নৈপূন্য দেখাতে পারেনি। বিশেষ করে দিয়েগো মারাদোনা, যিনি ইনজুরি আক্রান্ত অবস্থায় পুরো প্রতিযোগিতায় খেলেছেন।
বাসিলের আগমন
১৯৯০ বিশ্বকাপের পর বিলার্দো কোচের দায়িত্ব থেকে পদত্যাগ করেন। তিনি মনে করেন যে তার সময় শেষ হয়ে এসেছে। তার সাথে মারাদোনাও ঘোষণা করেন যে ১৯৯০ বিশ্বকাপই আর্জেন্টিনার হয়ে তার খেলা শেষ প্রতিযোগিতা।
বিলার্দোর বদলি হিসেবে অ্যালফিয়ো বাসিলের নাম ঘোষণা করা হয়। কোচ হিসেবে বাসিলের অভিষেক হয় হাঙ্গেরির বিপক্ষে। খেলায় আর্জেন্টিনা খেলায় ২–০ ব্যবধানে জয় লাভ করে। এরপর আর্জেন্টিনা কিছু প্রীতি খেলায় অংশগ্রহণ করে। ১৯৯১ সালের মার্চে, ইতালিতে একটি ড্রাগ টেস্টে কোকেইনের জন্য ব্যর্থ হন মারাদোনা। ফলে তাকে পনের মাসের জন্য বরখাস্ত করা হয়।
১৯৯১ সালে বাসিলের অধীনে প্রথম অফিসিয়াল প্রতিযোগিতায় অংশগ্রহণ করে আর্জেন্টিনা। চিলিতে অনুষ্ঠিত কোপা আমেরিকায় তারা চ্যাম্পিয়ন হয়। ৩২ বছর পর এই শিরোপা জেতে তারা। প্রথম পর্বে ভেনেজুয়েলা (৩–০), চিলি (১–০) এবং প্যারাগুয়ের (৪–১) বিপক্ষে জয় লাভ করে আর্জেন্টিনা। ফাইনাল পর্বে আলবিসেলেস্তেরা ব্রাজিলের বিপক্ষ ৩–২ ব্যবধানে দূর্দান্ত জয় লাভ করে। পরের খেলায় চিলির সাথে গোলশূন্য ড্র করে তারা। তৃতীয় এবং শেষ খেলায় কলম্বিয়ার বিপক্ষে ২–১ ব্যবধানে জয় লাভ করে পয়েন্ট তালিকার শীর্ষে থেকে শিরোপা জেতে আর্জেন্টিনা। ছয় গোল করে প্রতিযোগিতার সর্বোচ্চ গোলদাতা হন গ্যাব্রিয়েল বাতিস্তুতা।
১৯৯৩ সালের ২৪ ফেব্রুয়ারি, আর্জেন্টিনা দলে ফেরেন দিয়েগো মারাদোনা। সেবছর আর্জেন্টিনা ইকুয়েডরে অনুষ্ঠিত কোপা আমেরিকায় অংশগ্রহণ করে এবং টানা দ্বিতীয়বারের মত শিরোপা জেতে। মারাদোনা ফুটবলে ফিরে আসলেও কোপা আমেরিকার স্কোয়াডে তিনি ছিলেন না, তাই প্রতিযোগিতায় ১০ নম্বর জার্সি পরে মাঠে নামেন দিয়েগো সাইমন।
প্রথম পর্বে মেক্সিকো ও কলম্বিয়া উভয়ের বিপক্ষে ১–১ গোলে ড্র করে আর্জেন্টিনা। বলিভিয়ার বিপক্ষে ১–০ ব্যবধানে জয় লাভ করে কোয়ার্টার ফাইনালে পৌছায় তারা। কোয়ার্টার ফাইনালে ব্রাজিলের বিপক্ষে খেলা ১–১ সমতায় শেষ হলে পেনাল্টিতে জয় পায় আর্জেন্টিনা। সেমিফাইনালেও কলম্বিয়ার বিপক্ষে পেনাল্টিতে জয় পায় তারা। ফাইনালে মেক্সিকোর বিপক্ষে বাতিস্তুতার জোড়া গোলে ২–১ ব্যবধানে জয় লাভ করে তাদের চতুর্দশ কোপা আমেরিকা শিরোপা জেতে আর্জেন্টিনা। এটিই আর্জেন্টিনার সর্বশেষ কোপা আমেরিকা শিরোপা।
কোপা আমেরিকার পর আর্জেন্টিনাকে ১৯৯৪ বিশ্বকাপের বাছাইপর্বে অংশগ্রহণ করতে হয়। তারা কলম্বিয়া, পেরু এবং প্যারাগুয়ের সাথে গ্রুপ ভাগাভাগি করে। পেরু (১–০) এবং প্যারাগুয়ের (৩–১) বিপক্ষে জয় লাভ করলেও, কলম্বিয়ার বিপক্ষে ২–১ ব্যবধানে পরাজিত হয় তারা। পরের খেলায় বুয়েনোস আইরেসে পেরুকে ২–১ ব্যবধানে হারায় আর্জেন্টিনা। প্যারাগুয়ের বিপক্ষে গোলশূন্য ড্র করলেও, কলম্বিয়ার বিপক্ষে ৫–০ গোলের বড় ব্যবধানে পরাজিত হয় তারা। ফলে আর্জেন্টিনাকে বিশ্বকাপ বাছাইপর্বের প্লে-অফে খেলার প্রয়োজন দেখা দেয়। আর্জেন্টিনাকে খেলতে হয় অস্ট্রেলিয়ার বিপক্ষে। প্রথম খেলাটি গোলশূন্য ড্র হয়। দ্বিতীয় খেলায় বুয়েনোস আইরেসে বাতিস্তুতার একমাত্র গোলে জয় পায় স্বাগতিকরা। এই জয়ের ফলে বিশ্বকাপের টিকিটও পেয়ে যায় বাসিলের শিষ্যরা।
১৯৯৪ বিশ্বকাপের প্রস্তুতি হিসেবে কিছু প্রীতি খেলায় অংশগ্রহণ করে আর্জেন্টিনা। বিশ্বকাপে তাদের প্রথম খেলায় গ্রীসকে ৪–০ ব্যবধানে বিধস্ত করে তারা। খেলায় হ্যাট্রিক করেন বাতিস্তুতা এবং একটি গোল করেন মারাদোনা। এই গোলটিই ছিল বিশ্বকাপে মারাদোনার শেষ গোল। দ্বিতীয় খেলায় নাইজেরিয়াকে ২–১ ব্যবধানে হারায় তারা। এই খেলার পর সকলে আর্জেন্টিনাকে বিশ্বকাপে একটি শক্ত প্রতিদ্বন্দ্ব্বী হিসেবে দেখতে শুরু করে। এছাড়া দলের কিছু খেলোয়াড় দূর্দান্ত ফর্মে ছিলেন। খেলার পর মারাদোনাকে ড্রাগ টেস্টের জন্য ডাকা হয় এবং টেস্টের ফলাফল হ্যাঁ-সূচক হওয়ার কারণে আর্জেন্টিনীয় ফুটবল সংস্থার তত্‍কালীন প্রেসিডেন্ট জুলিও গ্রান্দোনি বড় ধরনের কোন শাস্তি এড়ানোর জন্য তাকে প্রতিযোগিতা থেকে বাদ দিয়ে দেন। ফিফা মারাদোনাকে ১৫ মাসের জন্য বরখাস্ত করে।
প্রথম পর্বের শেষ খেলায় বুলগেরিয়ার বিপক্ষে পরাজিত হয় আর্জেন্টিনা। রাউন্ড অব ১৬-তে রোমানিয়ার বিপক্ষে ৩–২ ব্যবধানে হেরে প্রতিযোগিতা থেকে বিদায় নেয় তারা।
১৯৯৮ ও ২০০২ বিশ্বকাপ
দেনিয়েল প্যাসারেলার অধীনে ১৯৯৮ বিশ্বকাপের বাছাইপর্ব সহজভাবেই পার হয় আর্জেন্টিনা। বিশ্বকাপের প্রথম পর্বে তারা জাপান (১–০), জামাইকা (৫–০) এবং ক্রোয়েশিয়ার (১–০) বিপক্ষে জয় লাভ করে পুরো ৯ পয়েন্ট নিয়ে দ্বিতীয় পর্ব নিশ্চিত করে। দ্বিতীয় পর্বে ইংল্যান্ডের বিপক্ষে খেলা ২–২ (বাতিস্তুতা ও জানেত্তি) সমতায় শেষ হলে পেনাল্টিতে জয় পায় আর্জেন্টিনা। কোয়ার্টার ফাইনালে নেদারল্যান্ডসের বিপক্ষে ২–১ ব্যবধানে পরাজিত হয়ে প্রতিযোগিতা থেকে বিদায় নেয় আর্জেন্টিনা। আর্জেন্টিনার পক্ষে একমাত্র গোলটি করেন ক্লাউদিও লোপেজ। বিশ্বকাপ ব্যর্থতার পর কোচের দায়িত্ব থেকে সরে দাড়ান প্যাসারেলা। তার পরিবর্তে দায়িত্বে আসেন মার্সেলো বিয়েলসা।
২০০২ কোরিয়া/জাপান বিশ্বকাপে ফেভারিট দল হিসেবে অংশগ্রহণ করে আর্জেন্টিনা। প্রথম পর্বের প্রথম খেলায় নাইজেরিয়ার বিপক্ষে বাতিস্তুতার একমাত্র গোলে জয় পায় আর্জেন্টিনা। দ্বিতীয় খেলায় ইংল্যান্ডের বিপক্ষে ১–০ ব্যবধানে পরাজিত হয় তারা। সুইডেনের বিপক্ষে তৃতীয় খেলাটি ১–১ (ক্রেসপো) সমতায় শেষ হয়। ফলে প্রথম পর্ব থেকেই বিদায় নিতে হয় আর্জেন্টিনাকে।
২০০৬ বিশ্বকাপ
২০০৬ জার্মানি বিশ্বকাপে ভাল ফলাফলের আশা নিয়ে অংশগ্রহণ করে আর্জেন্টিনা। প্রথম পর্বে কোত দিভোয়ার (২–১) ও সার্বিয়া এবং মন্টেনেগ্রোর (৬–০) বিপক্ষে জয় লাভ করে তারা। নেদারল্যান্ডসের বিপক্ষে প্রথম পর্বের শেষ খেলাটি গোলশূন্য ড্র হয়। দ্বিতীয় পর্বে মেক্সিকোর বিপক্ষে খেলায় অতিরিক্ত সময়ে ২–১ ব্যবধানে জয় লাভ করে আর্জেন্টিনা। জয়সূচক গোলটি করেন মাক্সি রোদ্রিগেস। ফিফার অনলাইন জরিপে গোলটি বিশ্বকাপের সেরা গোল নির্বাচিত হয়। কোয়ার্টার ফাইনালে জার্মানির বিপক্ষে খেলাটি ১–১ সমতায় শেষ হলে পেনাল্টিতে ৪–২ ব্যবধানে জয় পায় জার্মানি। খেলা শেষে আর্জেন্টিনীয় এবং জার্মান খেলোয়াড়দের মধ্যে ঝগড়ার সূত্রপাত ঘটে।
বিশ্বকাপের পরেই কোচ হোসে পেকারম্যান পদত্যাগ করেন। তার উত্তরসূরি হিসেবে অ্যালফিও বাসিলকে পুনরায় নিয়োগ দেয় এএফএ, যিনি ১৯৯৪ বিশ্বকাপের সময় দলের কোচ ছিলেন।
২০০৭ কোপা আমেরিকা
২০০৭ কোপা আমেরিকায় আর্জেন্টিনা প্যারাগুয়ে, কলম্বিয়া এবং যুক্তরাষ্ট্রের সাথে গ্রুপ ভাগাভাগি করে। প্রথম পর্বের প্রথম খেলায় যুক্তরাষ্ট্রের বিপক্ষে ৪–১ ব্যবধানে জয় লাভ করে আর্জেন্টিনা। খেলায় জোড়া গোল করেন ক্রেসপো। অপর দুইটি গোল দুইটি করেন কার্লোস তেবেস এবং পাবলো আইমার। দ্বিতীয় খেলায় কলম্বিয়ার বিপক্ষে ৪–২ ব্যবধানে জয় পায় আর্জেন্টিনা। জোড়া গোল করেন রিকুয়েলমে এবং অপর গোল দুইটি করেন এর্নান ক্রেসপো ও দিয়েগো মিলিতো। প্রথম পর্বের শেষ খেলায় প্যারাগুয়ের বিপক্ষে হ্যাভিয়ের মাশ্চেরানোর একমাত্র গোলে জয় পায় আর্জেন্টিনা। কোয়ার্টার ফাইনালে পেরুকে ৪–০ ব্যবধানে পরাজিত করে আর্জেন্টিনা। পুনরায় জোড়া গোল করেন রিকুয়েলমে এবং অপর গোল দুইটি করেন লিওনেল মেসি ও মাশ্চেরানো। সেমি ফাইনালে মেক্সিকোর বিপক্ষে হেইনস্, মেসি এবং রিকুয়েলমের গোলে ৩–০ ব্যবধানে জয় লাভ করে আর্জেন্টিনা। ফাইনালে ব্রাজিলের বিপক্ষে ৩–০ ব্যবধানে হেরে শিরোপা হাতছাড়া হয় লা আলবিসেলেস্তেদের।
২০১০ বিশ্বকাপ
thumb|220px|right|[[২০১০ ফিফা বিশ্বকাপ|২০১০ বিশ্বকাপে আর্জেন্টিনার হয়ে খেলছেন মেসি (মাঝখানে) ও ডি মারিয়া (ডানে) এবং জার্মানির হয়ে খেলছেন পোদোলস্কি (বামে)।]] ২০১০ ফিফা বিশ্বকাপের পূর্বে জাতীয় দলের কোচ হিসেবে নিয়োগ দেওয়া হয় দিয়েগো মারাদোনাকে। বিশ্বকাপে আর্জেন্টিনা গ্রুপ ভাগাভাগি করে নাইজেরিয়া, গ্রিস এবং দক্ষিণ কোরিয়ার সাথে। প্রথম খেলায় হেইনসের একমাত্র গোলে নাইজেরিয়া বিপক্ষে জয় পায় আর্জেন্টিনা। দ্বিতীয় খেলায় গঞ্জালো হিগুয়েইনের হ্যাট্রিকে ৪–১ ব্যবধানে দক্ষিণ কোরিয়াকে হারায় আর্জেন্টিনা। প্রথম পর্বের শেষ খেলায় গ্রিসের বিপক্ষে ২–০ ব্যবধানের জয় পায় তারা।
দ্বিতীয় পর্বে আর্জেন্টিনার মুখোমুখি হয় মেক্সিকো। লিওনেল মেসির ক্রস থেকে খেলার প্রথম গোলটি করেন কার্লোস তেবেস। গোলটি পরিষ্কার অফসাইড ছিল। আর্জেন্টিনা খেলায় ৩–১ ব্যবধানে জয় লাভ করে। আর্জেন্টিনার পক্ষে দ্বিতীয় গোলটি করেন গঞ্জালো হিগুয়েইন এবং তৃতীয় গোলটি পুনরায় করেন কার্লোস তেবেস। কোয়ার্টার ফাইনালে জার্মানির বিপক্ষে আর্জেন্টিনা ৪–০ ব্যবধানে পরাজিত হয়। ফলে আর্জেন্টিনার বিশ্বকাপের ইতি ঘটে।
২০১১ কোপা আমেরিকা
কোচ হিসেবে সার্জিও বাতিস্তার প্রথম প্রতিযোগিতা ছিল ২০১১ কোপা আমেরিকা। বলিভিয়ার বিপক্ষে ১–১ গোলে ড্র নিয়ে প্রতিযোগিতা শুরু করে আর্জেন্টিনা। কলম্বিয়ার বিপক্ষে দ্বিতীয় খেলাটি গোলশূন্য ড্র হয়। কোস্টা রিকার বিপক্ষে তৃতীয় খেলায় ৩–০ ব্যবধানে জয় পায় আর্জেন্টিনা। কোয়ার্টার ফাইনালে আর্জেন্টিনা প্রতিপক্ষ হিসেবে পায় উরুগুয়েকে। পেনাল্টিতে ৫–৪ ব্যবধানে হেরে প্রতিযোগিতা থেকে বিদায় নেয় আর্জেন্টিনা। একটি পেনাল্টি মিস করেন কার্লোস তেবেস। প্রতিযোগিতার পর বাতিস্তাকে বরখাস্ত করে কোচ হিসেবে নিয়োগ দেওয়া হয় আলেহান্দ্রো সাবেয়াকে। অার্জেনন্টিনা ফুটবল দল ২০১৮ সালের বিশ্বকাপে ২য় রাউন্ডে উঠে ফ্রান্সের সাথে ৩-৪ গোলে হেরে গিয়ে বিশ্বকাপ থেকে বিদার নেয়।
ঋগ্বেদাদিভাষ্য ভূমিকা
ঋগ্বেদাদিভাষ্য ভূমিকা (বেদের ভূমিকা নামেও পরিচিত) হলো একটি হিন্দুধর্ম বিষয়ক বই যা মূলত হিন্দিতে মহর্ষি দয়ানন্দ সরস্বতী কর্তৃক রচিত হয়েছিল। দয়ানন্দ সরস্বতী ছিলেন উনবিংশ শতাব্দীর একজন ভারতীয় সমাজ সংস্কারক এবং ধর্মীয় নেতা। তাঁর আরেকটি উল্লেখযোগ্য বই হচ্ছে সত্যার্থ প্রকাশ।
বইটির উদ্দেশ্য
বইটি সাধারণ মানুষের কাছে বেদের বাণী প্রচারের উদ্দেশ্যে লিখিত হয়েছিল। স্বামী দয়ানন্দ সরস্বতী মনে করতেন যে সায়ণ, মহীধর, উব্বটসহ পাশ্চাত্যের বেদ ভাষ্যকার উইলসন, রালফ টিএইচ গ্রিফিথ, ম্যাক্স মুলারের মতো বিভিন্ন পণ্ডিত বেদের যথাযথ ব্যাখ্যা করতে সমর্থ হয়নি এবং তাদের প্রচারিত বেদের ব্যাখ্যা দ্বারা বেদ সম্পর্কে বিভিন্ন ভ্রান্ত ধারণা তৈরি হয়েছে। তাই তিনি বেদের ভাষ্য প্রণয়নের উদ্দেশ্যে এই ভূমিকা গ্রন্থটি রচনা করেছিলেন।
পোল্যান্ডের ভাষা
থাম্ব|রাষ্ট্রীয় ভাষা হিসাবে পোলিশ ভাষায় একটি ডিক্রি পোলীয় ভাষা পোল্যান্ডের সরকারি ভাষা। পোল্যান্ডের প্রায় ৯৮% লোক পোলীয় ভাষাতে কথা বলেন। প্রচলিত অন্যান্য ভাষার মধ্যে আছে বেলারুশ, জার্মান, ইউক্রেনীয়, এবং জিপসি বা রোমানি ভাষা। আন্তর্জাতিক কর্মকাণ্ডে ইংরেজি ও রুশ ভাষা ব্যবহার করা হয়।
জেমস বেনিং (ক্রিকেটার)
জেমস বেনিং (জন্ম ৪ মে ১৯৮৩ লন্ডনের মিল হিলে) লিসেস্টারশায়ার কাউন্টি ক্রিকেট ক্লাব এবং সারের হয়ে খেলা একজন ইংলিশ ক্রিকেটার। তিনি ডানহাতি ব্যাটসম্যান এবং ডানহাতি মিডিয়াম পেস বোলার। বেনিং ২০০১ সালে ইংল্যান্ডের একটি অনূর্ধ্ব -১৯ টেস্টে মাইনর কাউন্টি দলের হয়ে বাকিংহামশায়ারের হয়ে খেলেন এবং ২০০৩ সালে সারেতে যোগ দিয়েছিলেন।
২০০৩ সালে বেনিং তরুণ খেলোয়াড়দের জন্য এনবিসি ডেনিস কমপটন পুরস্কার জিতেছিল।
তিনি কাউন্টি খেলায় সর্বোচ্চ গড় নিয়ে ২০০৫/০৬ সালে ঘরোয়া ওয়ানডে খেলা সমাপ্ত করেছিলেন। সারে ছেড়ে যাওয়ার পরে তিনি লিসেস্টারশায়ারে যোগ দিয়েছিলেন, তবে ২০১০ মরসুমের পরে তিনি সেখান থেকে মুক্তি পেয়েছিলেন।
গিম্বাপ
গিম্বাপ বা কিম্বাপ (কোরীয় ভাষায় 김밥 ), হল কোরীয় এক জনপ্রিয় খাবারের নাম। যা সামুদ্রিক শৈবাল, ভাত, বিভিন্ন সবজি, বিভিন্ন মাছ, মাংস, ডিম দিয়ে তৈরি করা হয়। "গিম্বাপ" সাধারণত রোল করে ছোট ছোট অংশে কেটে পরিবেশন করা হয়।
গিম্বাপের সঙ্গে অনেক সময় হলুদ রঙের মুলো বা কিমচি পরিবেশন করা হয় (কিমচি হল কোরীয় ঐতিহ্যবাহী চীনা বাঁধাকপির আচার)। গিম্বাপে কোন তরল পদার্থ থাকে না। সাধারণত আ্যলুমিনিয়ামের ফয়েলে জরিয়ে বিভিন্ন দোকানে বিক্রি করা হয়। গিম্বাপ খুব সহজেই যে কোন স্থানে সঙ্গে করে নিয়ে যাওয়া যায় এবং এতে চাল ও বিভিন্ন সবজি থাকায় কোরীয় মানুষ গিম্বাপকে স্বাস্থ্যকর ও সুবিধাজনক খাবার বলে মনে করে।
শব্দতত্ত্ব
গিম বা কিম (কোরীয় ভাষায় 김 ) এর অর্থ হলো খাবার যোগ্য সামুদ্রিক শৈবাল এবং বাপ্ (কোরীয় ভাষায় 밥)  শব্দের অর্থ হলো রান্না হওয়া চাল বা ভাত।  এই দুটি শব্দ একত্রে মিলিত হয়ে "গিম্বাপ" তৈরি হয়েছে। কোরীয় ভাষায় এই "গিম্বাপ" শব্দটি খুব সম্প্রতি যুক্ত করা হয়েছে। প্রাচীন কোরিয়ার জোসন্ যুগে (১৩৯২ -১৮৯৭)  গিম্বাপের মতো অনুরূপ সামুদ্রিক শৈবাল জরানো এক ধরনের খাবারের প্রচলন ছিল যাকে "বোকশাম্" (কোরীয় ভাষায়  복쌈) বলা হতো। ১৯৩৫ সালে কোরীয়ার একটি সংবাদপত্রে "গিম্বাপ" শব্দটি ব্যবহার করা হলেও সেই সময় জাপানি শব্দ "নোরিমাকি" (জাপানি ভাষায় "নোরি " মানে সামুদ্রিক শৈবাল) বেশি ব্যবহার করা হতো। নোরিমাকি ও গিম্বাপ এই দুটি শব্দই একসাথে ব্যবহার করা হয়েছে যতদিন না পর্যন্ত "গিম্বাপ"-কে সার্বজনীন শব্দ হিসেবে পরিচিত পেয়েছে।
ইতিহাস
কোরিয়ার গিঅংসাং এবং জেওল্লা প্রদেশে ১৫ শতাব্দীর দিকে বিভিন্ন বই যেমন, " গিঅংসাং-দো-জিরিজি", "সিনজিউং-দংগুক-ইওজি-সংনাম" -এ "গিম্বাপ" এর উল্লেখ পাওয়া যায়। আধুনিক "গিম্বাপ" এর উৎপত্তি সম্পর্কে অনেক ধরনের পরস্পর বিরোধী বিবরণ রয়েছে। কোন কোন ঐতিহাসিক মনে করেন, জাপানের অধীনে থাকার সময় জাপানি খাবার "নোরিমাকি" যা "গিম্বাপের" অনুরূপ খাবারের সাথে কোরীয়রা পরিচিত হয়। "গিম্বাপের" সবচেয়ে গ্রহণযোগ্য তত্ত হল, প্রাচীন কোরীয় "বোকশাম্" নামক চাল ও সামুদ্রিক শৈবালের তৈরি খাবার থেকে আধুনিক "গিম্বাপ" এর সৃষ্টি।
উপকরণ
থাম্ব|169x169px|ছু়মু গিম্বাপ"গিম্বাপ" তৈরির প্রধান উপাদান হল, সামুদ্রিক শৈবাল এবং ছোট দানাযুক্ত সাদা বা কালো ভাত। গিম্বাপের বৈচিত্র্য অনুযায়ী বিভিন্ন ধরনের উপাদান ব্যবহার করা হয়, যেমন গাজর, শশা, কাঁকড়ার মাংস, হ্যাম, চিজ, কিমচি, ইত্যাদি।
"গিম্বাপ" তৈরি করতে গেলে শুকনো সামুদ্রিক শৈবালকে হালকা আঁচে সেঁকে নিয়ে রান্না করা চালের সঙ্গে লবণ ও তিলের তেল মিশিয়ে সামুদ্রিক শৈবালের ওপর সমপরিমাণে দিয়ে একটি স্তর বানিয়ে তার ওপরে অন্য উপকরণ যেমন চিজ, ডিম, স্কুইড, কিমচি, গাজর, শশা, কাঁকড়ার মাংস, হ্যাম ইত্যাদি শরু ও লম্বা করে কেটে সাজিয়ে নিয়ে সামুদ্রিক শৈবালটিকে ভালো করে রোল করে তৈরি করা হয়।
গিম্বাপের বিভিন্ন ধরন
থাম্ব|190x190px|সামগাক গিম্বাপকোরীয়ায় বিভিন্ন ধরনের "গিম্বাপ" পাওয়া যায় ‌, যেমন-
সিয়েরা সিন
সিয়েরা সিন (পিটসবার্গ, পেনসিলভানিয়া, জুলাই ৬, ১৯৮২) একজন অবসরপ্রাপ্ত মার্কিন পর্নোগ্রাফিক অভিনেত্রী।
ববিয়াল
ববিয়াল (Babiyal) ভারতের হরিয়ানা রাজ্যের আমবালা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ববিয়াল শহরের জনসংখ্যা হল ২১,৬৫০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ববিয়াল এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
চারি নাচ
চারি নৃত্য হল ভারতের রাজস্থান রাজ্যের একটি লোকনৃত্য । এই নৃত্য হল প্রকৃতপক্ষে একটি মহিলা দলগত নৃত্য। এটি আজমির এবং কিষাণগড়ের সাথে সম্পর্কিত। চারি নৃত্য কিষাণগড় এবং আজমীরের গুর্জর ও সাইনি সম্প্রদায়ের মধ্যে বেশি লক্ষ করা যায়, তবে এটি সমগ্র রাজস্থান জুড়ে পরিচিত। চারি নৃত্যটি বিবাহ উদযাপনে, পুরুষ সন্তানের জন্মের সময় এবং শুভ উদযাপন ও উৎসবগুলিতে পরিবেশিত হয়।
পরিবেশনা
চারি নাচের সময়, রঙিন পোশাক এবং রত্নখচিত গহনা পরা মহিলারা তাদের মাথায় মাটির পাত্র বা পিতলের চারি পাত্র ধরে রাখে। প্রায়শই, চারির মধ্যে আগুন জ্বালানো হয়, চারির মধ্যে জ্বলন্ত দিয়া (তেলের প্রদীপ) রেখে অথবা তেলে ডুবিয়ে রাখা জ্বলন্ত তুলার বীজ রেখে। নর্তকীরা তাদের মাথায় জ্বলন্ত পাত্রটি স্পর্শ না করেই বহন করে, এবং সঙ্গে সঙ্গে অঙ্গ-প্রত্যঙ্গের সুন্দর সঞ্চালন করে ও হাঁটু দিয়ে পাক খায়। নৃত্যটিকে আরও আকর্ষণীয় দেখাতে মাথার আলোকিত চারিগুলি বিভিন্ন নকশায় রেখে নর্তকীরা নিঃশব্দে মেঝেতে নেচে বেড়ায়।
উৎপত্তি
রাজস্থান একটি মরুভূমি অঞ্চল, যেখানে মহিলারা তাদের পরিবারের জন্য জল সংগ্রহ করতে বহু মাইল হেঁটে যায়। তারা চরিতে প্রতিদিনের জল সংগ্রহ করে। জল সংগ্রহের এই আজীবনের ক্রিয়াকর্ম তারা নাচের মাধ্যমে উদযাপন করে।
জন পেট্রুচ্চি
জন পিটার পেট্রুচ্চি (John Peter Petrucci, জন্ম ১২ জুলাই ১৯৬৭) একজন আমেরিকান গিটারিস্ট, সঙ্গীত পরিচালক এবং প্রযোজক। ড্রিম থিয়েটার প্রগ্রেসিভ মেটাল ব্যান্ডের গিটারিস্ট হিসেবেই তিনি সুপরিচিত। ব্যান্ডটির প্রাক্তন ড্রামার মাইক পর্টনয়-এর সাথে তার সঙ্গীত প্রযোজনার প্রোডাকশন রয়েছে। জন-কে জীবন্ত কিংবদন্তি মানা হয়। তিনি রিনা স্যান্ডস-এর সাথে ১৯৯৩ সালে বিবাহ বন্ধনে আবদ্ধ হন। গিটার ওয়ান ম্যাগাজিন তাকে সর্বকালের সর্বশ্রেষ্ঠ ১০ জন গিটারিস্টের মধ্যে একজন হিসেবে আখ্যায়িত করেছে।
চারি নাচ
পোষাক এবং অলঙ্কার
নৃত্যশিল্পীরা রাজস্থানী সোনার অলঙ্কার পরিধান করে যাদের মধ্যে আছে হাঁসলি, তিমনিয়া, মোগরি, পুঞ্চি, বাংদি, গজরা, অনন্ত (বাহুর অলঙ্কার), করলি, কঙ্কা এবং নবর।
বাদ্যযন্ত্র
নগাড়া, ঢোলক, ঢোল হারমোনিয়াম, থালি (একটি অটোফোনিক যন্ত্র) এবং বাঙ্কিয়া বাজিয়ে চারি নৃত্য করা হয়। বাঙ্কিয়া হল সবচেয়ে সাধারণ বাদ্যযন্ত্র। নিপুণ হাতে বাজালে এতে একটি জোরদার, অতিপ্রাকৃত শব্দ তৈরি হয়। থাম্ব| রাজস্থানের বিখ্যাত গুর্জর মহিলা। এই নৃত্যে তুলার বীজ পাত্রের ভিতর পুড়িয়ে নৃত্য পরিবেশন করা হয়।
লোকনাথ রেলওয়ে স্টেশন
লোকনাথ রেলওয়ে স্টেশন হল পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি–বিষ্ণুপুর ব্রাঞ্চ লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এই স্টেশনটি ভারতের পশ্চিমবঙ্গ রাজ্যের হুগলী জেলার বাসুদেবপুরের আলিগড়ীরের তারকেশ্বর সড়কের পাশে অবস্থিত।
ইতিহাস
১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা লোকনাথ রেলওয়ে স্টেশনটিরও বৈদ্যুতীকরণ করা হয়।
কেরোসিন
কেরোসিন বিমানের জেট ইঞ্জিনগুলি (জেট ফুয়েল) এবং কিছু রকেট ইঞ্জিনে বহুল ব্যবহৃত হয় এবং এটি সাধারণত রান্না ও আগুন জালাতে জ্বালানী হিসাবে এবং পোয়ের মতো আগুনের খেলনাগুলির ক্ষেত্রেও ব্যবহৃত হয়।
শরীয়তপুর সরকারি কলেজ
জাতির পিতা বঙ্গবন্ধু শেখ মুজিবুর রহমান সরকারি কলেজে বাংলাদেশের শরীয়তপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। শরীয়তপুর জেলা শহরের ধানুকা এলাকায় ধানুকা বাজারের পার্শ্বে অবস্থিত এই কলেজটি ৯ জুন ১৯৭৮ সালে প্রতিষ্ঠিত হয়।
প্রতিষ্ঠার পটভূমি
পদ্মা, মেঘনা আর কীর্তিনাশা বেষ্টিত শরীয়তপুর জেলার ঐতিহ্যবাহী শিক্ষাপ্রাতষ্ঠান শরীয়তপুর সরকারি কলেজ। শরীয়তপুর জেলার শিক্ষাবিস্তারের ক্ষেত্রে এ শিক্ষাপ্রাতষ্ঠান অসাধারণ ভূমিকা রেখে চলেছে। ০৯ জুন ১৯৭৮ খ্রিস্টাব্দে কলেজটি প্রতিষ্ঠিত হয়। কলেজটি প্রতিষ্ঠা করেন তৎকালীন মহাকুমা প্রশাসক মো. আমিনুর রহমান। ০১ মার্চ ১৯৮০ খ্রিস্টাব্দে এই প্রতিষ্ঠান জাতীয়করণ হয়। ১৯৯৮-১৯৯৯ শিক্ষাবর্ষে শরীয়তপুর সরকারি কলেজে রাষ্ট্রবিজ্ঞান ও ব্যবস্থাপনা বিষয়ে অনার্স কোর্স প্রবর্তনের মধ্য দিয়ে শরীয়তপুর জেলার উচ্চশিক্ষার দ্বার উন্মোচিত হয়। বর্তমানে এই কলেজে ১১ টি বিষয়ে অনার্স কোর্স ও ৪ টি বিষয়ে মাস্টর্স কোর্স চালু রয়েছে।
সেবু
সেবু (অফিসিয়ালিভাবে সেবুর শহর Dakbayan sa Sugbu) যা দক্ষিণের কুইন সিটি হিসাবেও পরিচিত, এটি ফিলিপাইনের সেন্ট্রাল ভায়াসিয়াস অঞ্চলের সেবু দ্বীপপুঞ্জের একটি প্রথম শ্রেণির উচ্চ নগরায়িত শহর। ২০১৫ সালের আদমশুমারি অনুসারে এর জনসংখ্যা ৯২২,৬১১ জন, এটি এদেশের পঞ্চম-সর্বাধিক জনবহুল শহর এবং ভিশায় সর্বাধিক জনবহুল হয়ে উঠেছে।
শরীয়তপুর সরকারি কলেজ
ক্যাম্পাস
ক্যাম্পাস ছোট হলেও বেশ সুন্দর এবং ক্যাম্পাস সংলগ্ন একটি প্রাথমিক বিদ্যালয় রয়েছে।
অনুষদ ও বিভাগসমুহ
এই শিক্ষাপ্রতিষ্ঠানে উচ্চ মাধ্যমিক, স্নাতক (পাস), স্নাতক (সম্মান)১১টি বিষয়ে, ও স্নাতকোত্তর (৩টি) বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম ঢাকা মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।
সেবু
জনসংখ্যা
সাম্প্রতিক জাতিগত আদমশুমারির তথ্য (২০১০ সালের আদমশুমারির উপর ভিত্তি করে) অনুযায়ী শহরের বিশাল জনগোষ্ঠীর অধিকাংশই সেবুয়ানো ভাষায় কথা বলে।
ধর্ম
রোমান ক্যাথলিক ধর্মের আকারে খ্রিস্টধর্ম হল জনগোষ্ঠীর প্রায় ৮০% সেবুর প্রধান ধর্ম। বাকী অংশীদারদের বিভিন্ন প্রোটেস্ট্যান্ট বিশ্বাস যেমন ব্যাপটিস্ট, মেথোডিস্টস, অ-বর্ণবাদী, ইগলেসিয়া নি ক্রিস্টো, যিশু খ্রিস্টের ল্যাটার ডে সায়েন্টস (মরমন), যিহোবার সাক্ষিরা, সপ্তম দিনের অ্যাডভেন্টিস্ট এবং অন্যান্য খ্রিস্টান দলগুলির সাথে ভাগ করা হয়েছে। অন্যান্য ধর্মের মধ্যে রয়েছে ইসলাম, হিন্দু ও বৌদ্ধধর্ম।
শরীয়তপুর সরকারি কলেজ
লাইব্রেরী
কলেজের মূল একাডেমি ভবনের ২য় তলায় একটি লাইব্রেরী রয়েছে। বর্তমানে এই লাইব্রেরীতে ৫,০০০-এর বেশি বই রয়েছে।
সেবু
ধর্ম
শহরের মধ্যে রয়েছে সেবু তাওইস্ট মন্দির, বেভারলি পাহাড়ে অবস্থিত একটি তাওবাদী মন্দির।
ক্রীড়া
সেবু স্কুলস অ্যাথলেটিক ফাউন্ডেশন, ইনক সেবু শহর ভিত্তিক প্রতিষ্ঠান। এর সদস্য বিদ্যালয়গুলি সেবু মহানগর অঞ্চলের মধ্যে অবস্থিত। এটি প্রায়শই মেট্রো ম্যানিলার বাইরে শক্তিশালী কলেজিয়েট লীগ হিসাবে বিবেচিত হয়।
শরীয়তপুর সরকারি কলেজ
হোস্টেল
কলেজের ২ টি হোস্টেল আছে। একটি ছেলেদের জন্য আর অন্যটি মেয়েদের জন্য। ছেলেদের হোস্টেলঃ শেখ রাসেল ছাত্রাবাস। মেয়েদের হোস্টেলঃ বঙ্গমাতা শেখ ফজিলাতুন্নেসা মুজিব ছাত্রীনিবাস।
খেলার মাঠ
কলেজ ক্যাম্পাসের মধ্যেই রয়েছে কলেজের নিজস্ব খেলার মাঠ। এখানে শিক্ষার্থীরা খেলাধুলা করা ছাড়াও কলেজের বার্ষিক ক্রীড়া প্রতিযোগিতা অনুষ্ঠিত হয়।
সেবু
অবকাঠামো
ম্যাকটান – সেবু আন্তর্জাতিক বিমানবন্দর লাপু-লাপু সিটিতে অবস্থিত, এটি দেশের দ্বিতীয় ব্যস্ততম বিমানবন্দর। এ বিমানবন্দর থেকে সকল আভ্যন্তরীন গন্তব্য এবং রাশিয়ার চার্টার ফ্লাইট সহ হংকং, মালয়েশিয়া, সিঙ্গাপুর, জাপান, চীন, তাইওয়ান, দুবাই এবং দক্ষিণ কোরিয়ায় সরাসরি আন্তর্জাতিক বিমান উড্ডয়ন করে।  অনেক আন্তর্জাতিক এবং কার্গো এয়ারলাইনস সেবুতে বিমান পরিচালনা করে। রাজধানীর নিনয় অ্যাকুইনো আন্তর্জাতিক বিমানবন্দর হয়ে ভাষা বিমানও রয়েছে যা এই শহরটিকে বিশ্বের অন্যান্য গন্তব্যের সাথে সহজেই সংযুক্ত করেছে।
শিক্ষা
সেবুতে দশটি বড় বড় বিশ্ববিদ্যালয় রয়েছে যেগুলোর প্রত্যেকটির শহর জুড়ে কয়েকটি কলেজ শাখা এবং বিভিন্ন কোর্সে বিশেষত এক ডজনেরও বেশি স্কুল রয়েছে। এই স্কুলগুলির মধ্যে সান কার্লোস বিশ্ববিদ্যালয় সবচেয়ে বড়। মহানগর অঞ্চল জুড়ে এর পাঁচটি ক্যাম্পাস রয়েছে। বর্তমানে এটি সোসাইটি অফ দি ডিভাইন ওয়ার্ডের নেতৃত্বে রয়েছে। ফিলিপাইন সেবু বিশ্ববিদ্যালয় লাহুগের নিকটবর্তী জেলার ক্যাম্পাটাওয়ায় অবস্থিত, বর্তমানে এতে আটটি কোর্স রয়েছে এবং এর সম্প্রসারণ ও বিকাশের পরিকল্পনা চলছে।
শরীয়তপুর সরকারি কলেজ
মসজিদ
কলেজ ক্যাম্পাসের মধ্যেই রয়েছে কলেজের নিজস্ব মসজিদ। এখানে শিক্ষার্থীরা ছাড়াও কলেজের শিক্ষক, কর্মকর্তা, কর্মচারী ও পার্শ্ববর্তী এলাকার লোকজন নামাজ আদায় করে থাকে।
সহশিক্ষা কার্যক্রম
শরীয়তপুর সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে:
সাংস্কৃতিক কার্যক্রম
প্রতি বছর এই কলেজে বাংলা নববর্ষ-এর অনুষ্ঠান উদযাপিত হয়। এছাড়াও বিভিন্ন গুরুত্বপূর্ণ জাতীয় দিবসগুলো যথাযথ মর্যাদায় আয়োজন করা হয় এবং সাংস্কৃতিক কর্মকান্ডও এখানে দেখা যায়। মৃদুল খান(ব্যবস্থাপনা চতুর্থবর্ষ)
লোরেনা এক্সত্রাভাগানজা
লোরেনা এসকালেরা (অক্টোবর ১৪, ১৯৮৬ - মে ১২, ২০১২), পেশাগতভাবে লোরেনা এক্সত্রাভাগানজা নামে পরিচিত, একজন পুয়ের্তো রিকান রূপান্তরকামী পরিবেশক (পারফর্মার) ছিলেন যিনি বিয়ন্সে এবং জেনিফার লোপেজের অনুকরণের জন্য পরিচিত ছিলেন। দ্য হাউস অফ এক্সত্রাভাগানজা নামে একটি বিখ্যাত দলের সদস্যপদের জন্য তাকে শেষ নাম এক্সত্রাভাগানজা দেওয়া হয়েছিল।
২০১২ সালে নিহত হবার পর লোরেনা মরণোত্তরভাবে মূলধারার গণমাধ্যমের দৃষ্টি আকর্ষণ করেন। তাকে তার বুশউইক অ্যাপার্টমেন্টে অজ্ঞান ও সাড়া-হীন অবস্থায় পাওয়া গিয়েছিল। তাকে শ্বাসরোধ করে হত্যা করার পর তার অ্যাপার্টমেন্টে আগুন ধরিয়ে দেওয়া হয়েছিল।
জীবনী
লোরেনা পুয়ের্তো রিকোতে জন্মগ্রহণ করেন। আঠারো বছর বয়সে তিনি নিউ ইয়র্ক সিটিতে চলে যান। এসকালেরা পুয়ের্তো রিকোতে মেক-আপ শিল্পী হিসেবে কাজ করছিলেন কিন্তু একজন পারফর্মার এবং মডেল হিসেবে তার কর্মজীবন কে বিস্তৃত করার জন্য নিউ ইয়র্ক সিটিতে আসতে চেয়েছিলেন। একবার পৌঁছানোর পর, লোরেনা বিখ্যাত পারফরমেন্স হাউস, দ্য হাউস অফ এক্সট্রাভাগাঞ্জাতে যোগ দেন, এটি ১৯৯০ সালের জনপ্রিয় তথ্যচিত্র প্যারিস ইজ বার্নিং -এ প্রদর্শিত হয়েছিল। তিনি বল নাচ শুরু করেন এবং এক্সট্রাভাগাঞ্জা হিসাবে পুরস্কারের জন্য প্রতিযোগিতায় নামতে শুরু করেন; ভক্তদের কাছ থেকে লা'রেইনা জাত্রভাগাঞ্জা নামটি তুলে নেন। এক্সট্রাভাগাঞ্জার মডেল হিসেবেও ক্যারিয়ার ছিল; যদিও তিনি কিসের জন্য মডেলিং করেছিলেন তা জনসাধারণের কাছে প্রকাশিত হয়নি।
হত্যা
পুলিশ জানায়, ২০১২ সালের ১১ মে তিনি বুশউইকের ৪৩ ফুরমান এভিনিউতে দুজনকে তার অ্যাপার্টমেন্টে নিয়ে আসেন। ভোর ৪ টার দিকে অ্যাপার্টমেন্টে আগুন লাগে। এক প্রতিবেশীর মতে, এক পথচারী চারতলা বিল্ডিংয়ে দৌড়ে গিয়ে দরজায় ধাক্কা মারতে শুরু করে। পরবর্তী বিশৃঙ্খলার মধ্যে, লোরেনা ছাড়া সবাই ভবন থেকে বেরিয়ে আসতে পারে বলে মনে হয়েছিল। ৮৩ তম এলাকার কর্মকর্তারা যেমন এসেছিলেন, দমকলকর্মীরাও এসেছিলেন। যখন ৪:৩৭-এ যখন আগুন নিভিয়ে ফেলা হয়, লোরেনাকে "অজ্ঞান এবং অসাড়" অবস্থায় আবিষ্কার করা হয়। প্যারামেডিকরা তাকে ঘটনাস্থলে মৃত ঘোষণা করে। দমকল বিভাগের একজন মুখপাত্র জানিয়েছেন যে থার্মাল ইমেজিং সরঞ্জাম ব্যবহার করে দমকলকর্মীরা একটি বিছানায় মৃতদেহটি খুঁজে পান।
যদিও আগুনের কারণেই লোরেনার মৃত্যু হয়েছে বলে মনে করা হয়েছিল, তবে তদন্তকারীরা অ্যাক্সিলারেন্টের কোনও প্রমাণ পাননি। পুলিশ তখনও ফায়ার মার্শালদের কাছ থেকে কারণ সম্পর্কে দৃঢ় সিদ্ধান্তের অপেক্ষায় ছিল। লোরেনার রুমমেটরা বলেছিলেন যে যখন বৈদ্যুতিক সিস্টেমে কাজ করা হয়েছিল, তখন তারা বৈদ্যুতিক আউটলেটগুলির চারপাশে গর্ত তৈরি করেছিল এবং কার্ডবোর্ড দিয়ে ভর্তি করেছিল। লোরেনার দুই দর্শনার্থীর অবস্থান জানা যায়নি, যদিও একজন প্রতিবেশী জানিয়েছেন যে তাকে পথচারী বলেছিলেন যে আগুন লাগার সময় ভবনের সামনে দুজন লোক তর্ক করছিল।
সংবাদমাধ্যম সম্প্রচার
লোরেনার মৃত্যু নিয়ে লেখা নিউইয়র্ক টাইমসের নিবন্ধটি "ট্রান্স শোষণ" হওয়ায় জন্য মানহানির বিরুদ্ধে সমকামী জোট জিএলএএডি দ্বারা সমালোচিত হয়েছিল।
গাঁজা
গাঁজা (, Cannabis) মূলত সপুষ্পক উদ্ভিদের গণ, যেখানে সাতিভা গাঁজা, ইন্ডিকা গাঁজা এবং রুডের্লাইস গাঁজা, এই তিনটি ভিন্ন প্রজাতি অন্তর্ভুক্ত রয়েছে। এটি মধ্য ও দক্ষিণ এশিয়ার স্থানীয় প্রজাতি। গাঁজা দীর্ঘকাল ধরে বীজ ও বীজ তেল, ঔষধি উদ্দেশ্যে এবং একটি বিনোদনমূলক ড্রাগ হিসাবে শণ আঁশের জন্য ব্যবহৃত হয়ে আসছে। আঁশের উৎপাদন বৃদ্ধি নির্বাচন করতে বাণিজ্যিক শণ পণ্যসমূহ গাঁজা গাছ থেকে তৈরি করা হয়।
বিবরণ
ভিন্ন ভিন্ন নামে বিভিন্ন দেশে এর বিস্তার। গাঁজা গাছের শীর্ষ পাতা, ডাল এবং ফুল যা এই উপমহাদেশে গাঁজা নামে পরিচিত একই জিনিস পশ্চিমা দেশ গুলোতে মারিজুয়ানা বা মারিহুয়ানা নামে পরিচিত। গাছের পাতা বা ডালের আঠালো কষ দিয়ে তৈরী এ অঞ্চলের চরস নামের জিনিসটিই পশ্চিমা দেশের হাশিশ। এছাড়াও ভাং, সিদ্ধি, পাট্টি, সব্জি, গ্রাস, মাজুন এবং নানা নামে ডাকা হয়।
ভেষজ গুণ
গাঁজা শরীরের বিষ-ব্যথা সারায়। এ কথার বর্ণনা রয়েছে ভারতবর্ষের প্রাচীন ও মধ্যযুগীয় চিকিৎসাশাস্ত্রে। তবে এ কথাও সুবিদিত যে, গাঁজা, ভাং ও মারিজুয়ানা গ্রহণ মানুষের স্মরণশক্তি হ্রাস করে এবং দীর্ঘ মেয়াদে মনোবৈকল্য ঘটায়। যুক্তরাষ্ট্রের বিজ্ঞানীরা এখন গাঁজা, ভাং ও মারিজুয়ানার ওপর গবেষণা করে জেনেছেন, এ সব মাদকদ্রব্য থেকে পার্শ্বপ্রতিক্রিয়াহীন ব্যথানাশক ওষুধ প্রস্তুত করা সম্ভব, যা মানুষের কোনো ক্ষতি করবে না। গবেষণাটি করেছে ফ্রান্সের বায়োমেডিকেল ইনস্টিটিউট। এর নেতৃত্ব দিয়েছে আইএনএসইআরএম। ফ্রান্সের গবেষকরা জানান, 'তারা ইঁদুরের মস্তিষ্কের যে অংশের কোষের নিউরনে গাঁজা বা মারিজুয়ানার মাদক ক্রিয়া করে তা ওষুধ প্রয়োগ করে নিষ্ক্রিয় করেন প্রথম। এর পর ওই ইঁদুরের শরীরে এসব মাদক প্রবেশ করিয়ে দেখা গেছে, তাতে ইঁদুরটি বেহুশ হয় না। বরং ওটির প্রাণচাঞ্চল্য ঠিকই থাকে। এ অভিজ্ঞতা থেকে বিজ্ঞানীরা জানিয়েছেন, ব্যথানাশক হিসেবে গাঁজা বা মারিজুয়ানার ভালো গুণ মানুষের বিভিন্ন রোগের ওষুধ এবং অস্ত্রোপচারের জন্য চেতনানাশক হিসেবে ব্যবহার করা যাবে। শিগগিরই গাঁজা ও মারিজুয়ানার নির্যাস থেকে পার্শ্বপ্রতিক্রিয়াহীন এ ওষুধ প্রস্তুত হবে। আমেরিকার ক্যালিফোর্নিয়া ও আলাবামা বিশ্ববিদ্যালয়ের বিজ্ঞানীরা এক গবেষণায় দেখেছেন, ভাং ও গুঞ্জি সেবনে ফুসফুসের ক্ষতি তামাক পাতায় প্রস্তুত সিগারেট পানের চেয়ে কম।
বার্টাস ইরাসমাস
আলবার্টাস ("বার্টাস") জোহানেস ইরাসমাস (জন্ম ১৭ ডিসেম্বর ১৯৭৭ হারারে - তবু স্যালিসবারিতে) একজন জিম্বাবুয়ের ক্রিকেটার। ইরাসমাস ১৯৯৭ সালে জিম্বাবুয়ের অনূর্ধ্ব -১৯ টেস্ট দলের অধিনায়ক ছিলেন, দুটি ম্যাচ হেরেছিলেন এবং ইংল্যান্ডের বিপক্ষে একবার ড্র করেছিলেন। তিনি এখন চার্টার্ড অ্যাকাউন্ট্যান্ট হওয়ার জন্য ক্রিকেটকে ছেড়ে দিয়েছেন।
ধ্রুব জুরেল
ধ্রুব চাঁদ জুরেল (জন্ম ২১ জানুয়ারি ২০০১) হলেন একজন ভারতীয় ক্রিকেটার যিনি ঘরোয়া ক্রিকেটে উত্তর প্রদেশের হয়ে এবং ইন্ডিয়ান প্রিমিয়ার লিগে (আইপিএল) রাজস্থান রয়্যালসের হয়ে খেলেন। তিনি একজন ডানহাতি ব্যাটসম্যান এবং উইকেটরক্ষক।
কর্মজীবন
ধ্রুব জুরেল তার স্কুলে গ্রীষ্মকালীন ক্যাম্পের সময় ক্রিকেটার হিসাবে যাত্রা শুরু করেন। সেখানে তিনি শিশুদেরকে ক্রিকেট খেলতে দেখেন এবং এতে তার খেলার প্রতি আগ্রহ তৈরি হয়। এবং তারপরে তিনি ১৪ বছর বয়সে উত্তরপ্রদেশের অনূর্ধ্ব-১৪ দলে নির্বাচিত হন এবং তারপরে উত্তরপ্রদেশের হয়ে অনুর্ধ্ব-১৬ এবং অনুর্ধ্ব-১৯-তেও খেলেন।
ধ্রুব জুরেলের জীবনী বেশ আকর্ষণীয় এবং বর্তমান প্রজন্মের তরুণেরা ক্রিকেটকে তাদের আবেগে পরিণত করার জন্য তার সংগ্রামী জীবনযাত্রা থেকে অনেক কিছু শিখতে পারবে। উদাহরণস্বরূপ, তার একটি ক্রিকেট সরঞ্জাম কেনার জন্য তার মাকে গহনা বিক্রি করতে হয়েছিল এবং আরও অনেক কিছু জানা যাবে।
জুরেল তার টি-টোয়েন্টিতে অভিষেক করেছিলেন ১০ জানুয়ারী ২০২১ সালে, উত্তর প্রদেশের হয়ে ২০২০-২১ সৈয়দ মুশতাক আলী ট্রফিতে। তার টি২০ অভিষেকের আগে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডের সহ-অধিনায়ক হিসেবে মনোনীত করা হয়েছিল। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে রাজস্থান রয়্যালস কিনে নেয়। তিনি ২০২১-২২ রঞ্জি ট্রফিতে উত্তর প্রদেশের হয়ে ১৭ ফেব্রুয়ারি ২০২২-এ প্রথম-শ্রেণীর ক্রিকেটে অভিষেক করেন।
উলা মৈখালী মাধ্যমিক বিদ্যালয়
উলা মৈখালী মাধ্যমিক বিদ্যালয়  এটি ডুমুরিয়া উপজেলা অন্যতম সুপরিচিত স্কুল। এটি প্রায় ৪০০ শিক্ষার্থী এখানে অধ্যয়ন করে। গ্রামীণ অঞ্চলে পড়াশোনা করা এটির শিক্ষামূলক সাফল্য।
সংক্ষিপ্ত ইতিহাস
খুলনা জেলার ডুমুরিয়া উপজেলার প্রায় ইউনিয়নে অবস্থিত মাধ্যমিক বিদ্যালয় ১৯৯৫ সালে মোহাম্মদ নূরুল ইসলাম এর চেষ্টায় গ্রামবাসীর সহযোগিতায় অবস্থিত হয় ।লুৎফর রহমান মোঃ রাহুল ইসলাম দানীয় জমিতে বিদ্যালয়টি অবস্থিত। তাছাড়া বর্তমানে এমপি ও প্রতিমন্ত্রী বাবু নারায়ন চন্দ্র চন্দ মহোদয় অক্লান্ত পরিশ্রমের ফলে বিদ্যালয়টি বর্তমানে সুনামের অবস্থায় রয়েছে।বিদ্যালয় অবস্থানের শ্রেণী গুলি ষষ্ঠ থেকে দশম পর্যন্ত রয়েছে প্রতিবছর এসএসসি পরীক্ষার ফল সুনামের সাথে প্রকাশিত হয়।
সহশিক্ষা কার্যক্রমে
এছাড়া খেলাধুলাসহ বিভিন্ন সাংস্কৃতিক কর্মকাণ্ড পরিচালিত হয়ে থাকে যা বিদ্যালয়ের শিক্ষক-শিক্ষিকারা পরিচালনা করে থাকে।
উম্মে কুলসুম
উম্মে কুলসুম ( أم كلثوم , , ইংরেজিতে Oum Kalthoum বানান; জন্ম ফাতিমা ইব্রাহিম এস-সায়্যিদ আল-বেলতাগি, فاطمة إبراهيم السيد البلتاجي;  ৩১ ডিসেম্বর ১৮৯৮  - ৩ ফেব্রুয়ারি ৯৭৫) ছিলেন একজন মিশরীয় গায়িকা, গীতিকার এবং চলচ্চিত্র অভিনেত্রী যিনি ১৯২০ সাল থেকে ১৯৭০ সাল পর্যন্ত সক্রিয় ছিলেন। তাকে সম্মানসূচক "কাওকাব এল-শার্কি" ('প্রাচ্যের তারকা') উপাধি দেওয়া হয়েছিল। তাকে তার জন্মস্থান মিশরে জাতীয় আইকন হিসাবে বিবেচনা করা হয়; তাকে "মিশরের কণ্ঠ", আরবি গানের ভদ্রমহিলা এবং "মিশরের চতুর্থ পিরামিড" আখ্যায়িত করা হয়।
উলা মৈখালী মাধ্যমিক বিদ্যালয়
খেলাধুলা
স্কুলের প্রথম দিক থেকে খেলার মাঠ রয়েছে এবং প্রতি বৃহস্পতিবার খেলার আয়োজন করা হয় শিক্ষার্থীদের বিনোদনের জন্য। এতে ফুটবল, ক্রিকেট ও অন্যান্য খেলা অনুষ্ঠিত হয়ে থাকে। স্কুলের নিয়মিত ফুটবল দল ও ক্রিকেট দল রয়েছে। এসব দল বিভিন্ন আন্তঃস্কুল প্রতিযোগিতায় অংশগ্রহণ করে থাকে এবং প্রায়ই বিজয়ী হয়ে স্কুলের জন্য সুনাম বয়ে আনে। প্রতি বছর বার্ষিক ক্রীড়া প্রতিযোগিতা অনুষ্ঠিত হয়।
স্কুলের নতুন ভবন
স্কুলের মূল ভবনটি ইংরেজি '"L"' আকৃতির দ্বিতল দালান। এছাড়া আরও ১ টি একাডেমিক ভবন ও ১ টি উচ্চ মাধ্যমিক ভবন রয়েছে। মূল ভবনে রয়েছে প্রধান শিক্ষকের অফিস কক্ষ, শিক্ষক মিলনায়তন, শিক্ষিকা মিলনায়তন, অফিস কক্ষ, চতুর্থ শ্রেণীর কর্মচারীদের কক্ষ, শ্রেণীকক্ষ ও সম্মেলন কক্ষ। তার পাস্ব ভবনে গ্রন্থাগার, গবেষণাগার, ক্রীড়া কক্ষ, স্কাউট ড্রেন ইত্যাদি মূল ভবনের চতুর্দিকে অবস্থিত। তাছাড়াও ২০১৫ সালে উচ্চ মাধ্যমিক ভবন নামে পরিচিত দি তলা ভবন তৈরি হয়।
খেলাধুলার মাঠ
ফুটবল ও ক্রিকেট খেলার জন্য রয়েছে মাঠ। এছাড়াও স্কুলের ভিতরে বাহিরে ছোট বড় মাঠ রয়েছে। যেখানে ছাত্ররা অবসর সময়ে নানারকম খেলাধুলা করে থাকে।
গবেষণাগারে
পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি গবেষণাগার রয়েছে। এসব গবেষণাগারে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরন ব্যবহারিত হয়।
গ্রন্থাগার
স্কুলে রয়েছে বিশাল একটি লাইব্রেরী। এতে রয়েছে বিভিন্ন ধরনের নামী দামী কয়েক হাজার বই। শিক্ষার্থীরা এখানে সাচ্ছন্দে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। সম্পূর্ণ বেসরকারি উদ্যোগে লাইব্রেরীটি পরিচালিত হচ্ছে।
বিভিন্ন সাংস্কৃতিক কর্মকাণ্ডে
বছরের বার মাস স্কুলে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।
শিক্ষক-অভিভাবকের মতবিনিময় সভা
শিক্ষার মানোন্নয়ন ও নানাবিধ সমস্যা-সমাধান ইত্যাদি ব্যাপারে শিক্ষক-অভিভাবকদের মধ্যে মতবিনিময় সভা অনুষ্ঠিত হয়। এতে শিক্ষক ও অভিভাবকেরা আলোচনা সাপেক্ষে বিভিন্ন কার্যকরী পদক্ষেপ গ্রহণ করেন।
শিক্ষা কার্যক্রম
প্রতিষ্ঠালগ্ন থেকে এ বিদ্যালয়ে মানবিক, বাণিজ্য ও বিজ্ঞান খোলা হয়। যার মধ্যে রয়েছে- ইতিহাস, অর্থনীতি,ভূগোল, বাণিজ্য বিভাগের সকল বিষয়। বর্তমানে মোট ১৬ জন শিক্ষক-শিক্ষিকা কর্মরত আছেন। এর মধ্যে প্রধান শিক্ষক০১ জন, সহ:প্রধান শিক্ষক ০১ জন,শিক্ষকবৃন্দু ১৪ জন,শরীরচর্চা শিক্ষক ০১জন, গ্রন্থাগারিক ০১ জন,ও কম্পিউটার ডেমোনেস্ট্রের ০১জন।
পশ্চিমবঙ্গে হিন্দুধর্ম
পশ্চিমবঙ্গের জনসংখ্যার সংখ্যাগরিষ্ঠ অংশ হিন্দু ধর্মাবলম্বী। ২০২১ সালের হিসেবে অনুযায়ী, এই রাজ্যে মোট ৭ কোটি ৫ লক্ষ জনের মতো হিন্দু (মোট জনসংখ্যার ৬৮.৩%) হিন্দু বসবাস করেন। পশ্চিমবঙ্গের হিন্দু সমাজের সংখ্যাগরিষ্ঠ অংশই বাঙালি। এঁদের অধিকাংশ শাক্ত মতাবলম্বী হলেও বাংলায় বৈষ্ণব ও শৈব সম্প্রদায়ভুক্ত হিন্দুরাও জংসংখ্যার একটি গুরুত্বপূর্ণ অংশ। এছাড়া পশ্চিমবঙ্গে বহু অবাঙালি হিন্দুও বসবাস করেন। এঁরা মূলত মারোয়াড়ি, বিহারি, ওডিয়া, ভারতীয় গোর্খা ও বিভিন্ন আদিবাসী সম্প্রদায়ভুক্ত হিন্দু।
খ্রিস্টপূর্ব ১৬শ শতাব্দীর আগে থেকেই বৃহত্তর বাংলা ভূখণ্ডে হিন্দুধর্মের অস্তিত্ব ছিল। খ্রিস্টীয় ৩য় শতাব্দীর মধ্যে বৌদ্ধধর্ম ও জৈনধর্মও এই অঞ্চলে জনপ্রিয়তা লাভ করে। গৌড় ছিল বাংলার প্রথম সার্বভৌম হিন্দু রাজ্য। আনুমানিক ৬০০ থেকে ৬২৫ খ্রিষ্টাব্দের মধ্যবর্তী সময়ে শৈব রাজা শশাঙ্ক কর্তৃক স্থাপিত এই রাজ্যের রাজধানী ছিল অধুনা মুর্শিদাবাদ জেলার কর্ণসুবর্ণে। খ্রিস্টীয় ১২শ শতাব্দীতে সেন রাজবংশের শাসনকালে বাঙালি হিন্দু সমাজের বর্তমান কাঠামোটি গড়ে ওঠে। অধুনা পশ্চিমবঙ্গ ভূখণ্ড চৈতন্য মহাপ্রভু, রাজা রামমোহন রায়, রামকৃষ্ণ পরমহংস, স্বামী বিবেকানন্দ, স্বামী প্রণবানন্দ, অরবিন্দ ঘোষ ও পরমহংস যোগানন্দ প্রমুখ বিশিষ্ট হিন্দু ধর্মগুরুদের কর্মস্থল। মধ্যযুগ থেকে হিন্দু সমাজে ক্রমসঞ্চারিত সতীদাহ প্রথা, পণপ্রথা, বর্ণবৈষম্য ও অস্পৃশ্যতার মতো কুসংস্কারগুলি দূর করে হিন্দু সমাজ সংস্কারে তারা গুরুত্বপূর্ণ ভূমিকা পালন করেছিলেন। সেই সঙ্গে বাংলায় হিন্দু জাতীয়তাবাদের উত্থানেও তাদের অবদান বিশেষভাবে উল্লেখযোগ্য।
কালী ও চণ্ডী পশ্চিমবঙ্গে সর্বাধিক পূজিত দুই দেবী। বৈদিক-পৌরাণিক ও তান্ত্রিক দেবদেবীদের মধ্যে দুর্গা, শিব, সরস্বতী, লক্ষ্মী, তারা, জগদ্ধাত্রী, অন্নপূর্ণা ও কৃষ্ণের পূজাও পশ্চিমবঙ্গে বহুল প্রচলিত। এছাড়া মনসা, শীতলা, রাজবল্লভী, বাশুলী, ষষ্ঠী, সুবচনী, বিপত্তারিণী, ধর্মঠাকুর, ঘণ্টাকর্ণ, পঞ্চানন, ত্রিনাথ, দক্ষিণরায় প্রমুখ লৌকিক ও লৌকিক-পৌরাণিক দেবদেবীর পূজাও এই রাজ্যে বিশেষ জনপ্রিয়।
দুর্গাপূজা পশ্চিমবঙ্গের প্রধান ও সর্বাধিক গুরুত্বপূর্ণ উৎসব। এই উৎসবের পরেই এই রাজ্যে কালীপূজার ব্যাপকতা। অন্যান্য প্রধান উৎসবগুলি হল কোজাগরী লক্ষ্মীপূজা, দোলযাত্রা, জগদ্ধাত্রী পূজা, রথযাত্রা, সরস্বতী পূজা, পয়লা বৈশাখ, বিশ্বকর্মা পূজা, গাজন, পৌষ পার্বণ ইত্যাদি।
দক্ষিণরায়
পশ্চিমবঙ্গের সুন্দরবন অঞ্চলের একজন গুরুত্বপূর্ণ লোকদেবতা হলেন ব্যাঘ্রদেবতা দক্ষিণরায়। দক্ষিণ চব্বিশ পরগনা জেলার হিন্দু ও মুসলমান বাউল্যা, মউল্যা, মলঙ্গি প্রভৃতি শ্রমজীবী সম্প্রদায়ের কাছে দক্ষিণরায় হলেন বন্যপশু ও দানবদের নিয়ন্ত্রণকারী এবং সুন্দরবনের ভাটি অঞ্চলের অধিপতি।